AudioActive Production Studio

Egy régi Chip mgazinban olvastam egy mp3 szoftver tesztet. Nagyon jó teszt, mindenkinek ajánlom, nagy meglepetés érheti az embert... Itt a legjobb eredményeket ez a kódoló érte el, ezért kiváncsi lettem rá. letöltöttem ( www.audioactive.com ), kipróbáltam. Méltan lett a teszt legjobbja, nagyon jó minőséget produkál. A telepítésnél megkérdi hogy Lite v. Pro verziót telepíted. A lite csak 128kbps-ig tud kódolni, és pár paraméter nem működik. Van még hozzá egy Calculator nevű program, ezzel ki lehet számoni mondjuk hogy egy 40 megás wav-ból mekkora 256-os mp3 lesz, de még sok variáció van. Ha pro-ként telepíted indításnál reg. kódot kér...Ha megrendeled kapsz még hozzá egy mp3-wav dekódert. A program tud még tömörített wav-ot, Shockwave audiot (.swa) és .asf-et kódolni.

A kezelőfelülete nagyon felhasználóbarát, egyszerű. A sebessége is jó, ha a minőséghez viszonyítjuk. Paraméterezhető, scripteket lehet írni hozzá.

A paraméterek:

mp3pro.exe (kapcsolók) fájl (kapcsolók) fájl2 ...
bitrate=x A bitráta. Kell.
samplerate=x A frekvencia. Ha nincs megadva akkor marad az eredeti.
channels=x Csatornák száma. Ha nincs megdva szintén nem változik
mono Egyértelmű.
stereo Ez is.
format= Ez lehet mp3, swa, wav, asf.
fast Gyors kódolás. Szerintem nem romlik a minőség.
highquality Magas minőség.
deleteafterencode Letörli a lekódolt fájl-t.
inputdir="" A kódolandó fájlok helye. Így csak a fájlnevet kell megadni.
outputdir="" Hova rakja a kódolt fájlokat.
prompt Ha van már azonos nevű fájl kér egy másik nevet.
overwrite Felülírja az azonos fájlokat.
makeunique Számot ad a névhez ha van azonos.
skip Kihagyja a fájlt.
name="" A név arra az esetre ha lenne azonos nevű.
log="" naplófájl írása. Ajánlott legelőre rakni, így minden benne lesz.
auto Lekódolja a fájlokat és kilép.
onfiledone="" Program futtatása minden lekódolt fájl után.
ondone="" Program futtatása kódolás után.

Most pedig a speciális karakterek, amiket külső progik paraméterezéséhez

használhatunk:
%f Fájlnév, kiterjesztéssel.
%p Elérési út.
%n Fájlnév. Kiterjesztés és elérési út nélkül.
%e Kiterjesztés.

A Scriptekben (.aaps) ugyanazokat az utasításokat lehet használni mint a programnál. A # megjegyzést jelent. A @-cal pedig egy másik scriptre hivatkozhatunk (végre lesz hajtva). Csak 16 szint mélységig lehet.

A program Tools menüjébe mi is rakhatunk programokat (16-ot). A registry-ben kell a HKEY_LOCAL_MACHINE\SOFTWARE\Telos Systems\Audioactive Production Studio\verziónál.

Pl: Tool0 név &Calculator adattal.

A Tool0 azt jelenti hogy felső lesz a menüben, a & jel hogy a C betű lesz aláhúzva és ezzel lehet indítani

Tool0Path név aacalc.exe adattal.
Ez a program elérési útja.

Ebből a cikkből kiderül hogy a program egyaránt megfelel kezdőknek -egyszerű kezelésével- és a profiknak -magas testreszabhatósággal-. Én most ezt használom WinDac-cal és írtam is egy scriptet (.dsc) a WinDAC-hoz. Amit most közzé teszek:

+-C:\Program Files\Telos Systems\Audioactive Production Studio 1.5.4\mp3pro.exe -bitrate=192

-format=mp3 -fast -deleteafterencode -outputdir=c:\mp3music -auto c:\mp3music\temp\%s.wav

Természetesen a könyvtárakat be kell helyettesíteni. A WinDAC-ban a DAC menüben az edit script alatt lehet betölteni, és csak grabb-elésnél be kell pipálni a Use Scriptet.

ZsoltI
zsolti@terrasoft.hu