Magyarország tesztel

Ezt a rovatot már egy pár számmal ezelőtt megpróbáltam elindítani, de sajnos egy kicsit érdektelenségbe veszett. Nem adom fel, még egyszer megpróbálkozok vele. A rovat lényege az lenne, hogy egy kicsit tisztább képet lássunk a mai hardvergyártók által leírt dolgok és a valóság között. Szerintem, ha valaki megvásárol egy hardvert az nem biztos, hogy mindig megfelel a dobozon vagy a leírásban feltüntetett dolgoknak. Én ezeknek az eltéréseknek a kiderítésére szeretném az egész ország segítségét kérni, legalábbis a Dune News olvasók segítségét.
A teszt a következő féle képen megy: Aki részt szeretne venni, az aktuális hónapban kiadott tesztelni kívánt alkatrészre lefutat egy sebesség tesztet. A tesztek eredményét megírja nekem és én ezt minden hónapban a Dune News hasábjain, megosztom mindenkivel. Aki a tesztben részt vesz, ha megengedi, a tesztelők között meg fognak jelenni. A teszteket akármilyen tesztprogrammal el lehet végezni.
Ha valaki beszáll, az a kérésem, hogy a következő információkat küldje el levélben:
- a tesztelt hardver elem pontos nevét és gyártóját
- milyen csatolófelületű a kártya (PCI, AGP, ISA, USB, stb..)
- a teszteredményeket
- melyik programmal történt a teszt
- beleegyezést ahhoz, hogy az nick-név és/vagy e-mail cím belekerülhet-e a Dune Newsba
Ez a kis ismertetés után ebben a hónapban a tesztelésre bocsátott hardverek a VIDEOKÁRTYÁK. Lehetnek PCI vagy AGP sínen, netalántán ISA sínen is. Várom az eredményeket, és ha van ötleteket a rovat külső kinézetéhez és tartalmához. Szívesen látom azokat a leveleket is akik a következő tesztelésre szánt eszközhöz tennének javaslatokat.
Ha valakinek a hardverrel kapcsolatban kérdése van az is nyugodtan írjon, és én válaszolok rá!

Magician
Magician@freemail.c3.hu