A korongozás művészete II. rész

Újra itt vagyunk kipihenten és üdén. Az elôzô részben megismerhettük a CD felépítését, a CD-írás rejtelmeit, de ez még nem minden. A mostani számban egy-két fogalom jelentésével és magával a CD-íróval foglalkozom, mint hardverrel. Csapjuk is a lovak közé.

Az elsô számban már szó volt a DAO-ról, de többen kérték, hogy írjak róla egy kicsit bôvebben.

DAO

A Disk-At-Once eljárás lényege, hogy a CD "egy szuszra" kerül felírásra, az egyes trackek között nem kapcsolódik ki az írófej, mint egyébként, így elhagyható, illetve szabályozható a trackek közötti 2s-os szünet. Az erre egyik legalkalmasabbnak látszó program a Golden Hawk Technology által készített DAO nevű programcsomag. Ez képes arra, hogy a másolni kívánt CD-rôl leszedje az adatokat és egy külön leíró file-ban rögzítse azok pontos elhelyezkedését. Ennek a leíró file-nak a segítségével tudja ezután felírni az üres CD-re az eredeti pontos mását. A program egyetlen hátránya az, hogy nem támogatja a CD Extra formátumot A program elérhetô az Interneten a http://www.goldenhawk.com címen.

CD Extra formátum

CD Extra formátumot, amelyben az adatsávok felírása után következik a hangsávok írása. Ennek akkor van jelentôsége, ha túlnyomóan zenehallgatásra szeretnénk használni a lemezt hagyományos CD lejátszón, de azért egy kis adatot is szeretnénk tárolni rajta, például lejátszó programokat a PC számára.

Alapfogalmak

CD-R: Compact Disc Recordable. A CD-írók egy része csak CD-R lemezekre tud írni. Ennek az egyszer írható felületű adathordozónak a kapacitása mintegy 680 Mbyte, de a cégek ezekre a CD-ra 650Mbytot írnak, mert a TOC és a be-, kivezetô sávok is foglalnak helyet.

CD-RW: Compact Disc Rewritable. A CD-RW-meghajtók a CD-R lemezekre egyszer, a CD-RW korongokra akár ezerszer is tudnak írni. A két adathordozó tárolókapacitása egyforma.

UDF: Universal Disk Format. Ami a merevlemezeknél a FAT (File Allocation Table), az a CD-RW-nél az UDF. Az Adaptec Direct CD, a Cequadrat Packet CD és a Sony CD-RFS íróprogramja segítségével a windowos programokkal úgy használhatjuk a CD-RW-meghajtót, mint egy merevlemezt. A Windows Explorerben például húzd és ejtsd módon tárolhatjuk és olvashatjuk az adatokat. A CD-R lemezek is így kezelhetôk - de a felírt file-ok által elfoglalt hely többé nem szabadítható fel.

CD-ROM: a CD-írókat CD-ROM-meghajtóként is használhatjuk. Ez azonban nem célszerű, mivel 24-szeres vagy 32-szeres CD-ROM-meghajtók sokkal gyorsabbak, mint bármelyik CD-író. Az utóbbiak legjobb esetben is csak 8-szoros sebességet érnek el, és olvasási hibát követôen lelassulnak.

Hogyan válasszunk CD-t az íráshoz?

A CD-írás egyik legfontosabb és legkri-tikusabb eleme az írható CD. Vannak, akik valóban sok pénzt áldoznak a CD--írásra, és a legjobb CD-írót vásárolják meg, aztán nem foglalkoznak a bele va-ló médiummal. Megveszik és használ-ják azt, ami a legolcsóbb, minôségtôl függetlenül. Olyan ez, mintha a csúcs-modell Mercedesünkbe vagy BMW--nkbe szôkített gázolajat töltenénk. Pe-dig a sikeres írás egyik kulcsa a megfe-lelô minôségű adathordozó. Hol van már az az idô, amikor a magyar piacon hiánycikk volt az írha-tó CD, és szinte minden pénzt megad-tak egy-egy lemezért? A hiány miatt, valamint a piacfelmérô cégek opti-mista jelentésein felbuzdulva szinte mindegyik CD-gyártó növelte gyártó-kapacitását, sôt a tajvani gyártók is megjelentek, ami hatalmas túlterme-léshez vezetett. A kínálati piac draszti-kusan letörte az árakat, és egyre-más-ra szálltak ki a gyártók a CD-piacról, a megmaradtak pedig radikálisan csökkentették a költségeiket. Ez saj-nos nem csak az alkalmazottak lét-számának lefaragását és a takarékos működést jelentette, hanem a minél olcsóbb CD-elôállításra való törekvést is. E költségcsökkentés kétes eredménye a kék színű írható CD megjelené-se, amely szemre tetszetôs, csakhogy számos mai probléma forrása. Kétségtelen, hogy a kék szubsztrátú CD elôállítása olcsó, csakhogy ezzel arányos a várható minôsége is. Az elsô kék CD-ket a Mitsubishi dobta piacra, és késôbb számos gyártó átvette a technológiát. Ennek eredménye egy rendkívül kellemetlen botrány lett: a kék lemezt használók ugyanis egyre gyakrabban tapasztalták, hogy írás közben a CD-írók mintegy fele elszáll Track Following Error (sávkövetési hiba) vagy Write Error (írási hiba) hibaüze-nettel. A tajvani gyártók sem tétlenkedtek ez idô alatt: számos neves cég OEM--alapon velük gyártatta a lemezeket, amelyeket aztán saját neve alatt forgal-mazott. A legtöbb tajvani gyártású CD írható oldalának színe a világossárgás zöldtôl a középsôtét zöldig terjed - és talán nem érdektelen megjegyezni azt sem, hogy például egy jó nevű cég logó-ját viselô CD színe egészen világossár-gás zöld. A tajvani CD-gyárak kétféle osztályba sorolják a CD-ket: az egyik az "A grade" minôségűek, amik megfelelnek a szabványnak és garantáltan működnek és "B grade" szabványon túliak, amelyek vagy működnek vagy nem. A "B grade" kategóriájú CD-k legnagyobb felvevô piaca Közép-Kelet Európa. A másik dolog, hogy a piacon nagyon nagymértékben megnôtt a hamis CD-k száma. Aki igazán biztosra akar menni, az változatlanul az aranysárga adathordozó felületű CD-t használja. Ez ugyan némileg drágább, de megbízhatósága sokkal jobb, mint a szivárvány minden színében játszó társáié. Bár a CD-írókban alkalmazott technológia rengeteget fejlôdött, még ma is számos bizonytalansági tényezô van, amely "frizbit" eredményez. Ha rászánjuk a kis árkülönbözetet a lemezre, az egyik legnagyobb bizonytalansági tényezôt küszöbölhetjük ki vele.

Egy kis áttekintés

Nem meglepô, hogy szinte minden felhasználó CD-lázban ég. A CD-írók egyre olcsóbbak, és a könnyen kezelhetô hardverek és szoftverek segítségével gyerekjáték saját kezűleg adat- vagy audio-CD-ket készíteni. A DVD megjelenése ellenére a jó öreg kompaktlemez még messze nem járt le. Aki CD-írót akar vásárolni, CD-R és CD-RW típusok közül választhat. A hagyományos CD-R-írókkal csak CD-R lemezeken tudunk adatot tárolni. Ezekre az arany, zöld vagy kék adattároló felületű nyerslemezekre csak egyszer lehet adatokat írni, és azokat nem lehet törölni. A CD-R lemezeken akár 680 Mbyte is elfér. Tízes csomagolásban darabonként már 280-300 forintért is kaphatók. Egészen más a helyzet a CD-RW írókkal: egy ilyen készülék nemcsak CD-R, hanem CD-RW lemezekre is képes írni. A CD-RW-n tárolt adatok törölhetôk, és a korongra újra lehet írni. Egyes készülékekhez mellékelnek speciális, UDF lemezformátumba író szoftvert is, hogy a CD-RW-meghajtót merevlemezhez hasonlóan használhassuk a windowsos programokkal. A többszôr írhatô CD-RW lemezeken is 680 Mbyte fér el, azonban áruk darabonként 2400 forint körül kezdôdik. (Az tény, hogy vannak ennél jóval olcsóbbak is, de tapasztalataim szerint: "olcsó húsnak híg a leve"…) Ha CD-írót szeretnénk vásárolni, feltétlenül tanulmányozzuk a kereskedôk árait, mert a gyártók listaáraihoz képest kereskedônként komoly eltéréseket tapasztalhatunk.

6 CD-író tesztje

Hewlett-Packard 8100i

A leggyorsabban olvasó CD-író a maga maximális 24-szeres, átlagban 17-szeres sebességével kuriózum ebben a kategóriában. A HP nem titkolt szándéka az volt, hogy kiváltsa a gépekben a CD-olvasókat. A készülék elônye még a HP Fast Format program, amellyel 5 perc alatt képes megformázni a CD-RW lemezt - szemben a teljes formázáshoz szükséges idôvel, ami teleírt CD esetén több mint fél óra. Megbízhatóságáról nehéz képet alkotni, de teljesítménye és ára alapján ez tűnik a legjobb vételnek.

Mitsumi CR-2801TE

Nem tud CD-RW-t kezelni, legfeljebb 2-szeres sebességgel ír, nem tud Disk-At-Once módban dolgozni, és puffere csak 512 Kbyte-os, 8-szoros CD-olvasóként viszont megállja a helyét. Elônye, hogy az ára tükrözi képességeit, így akinek az ár a legfontosabb tényezô, annak megfelelô vétel lehet.

Ricoh MP6200A/DP és MP6200S/DP

Elsô ránézésre csak a csatoló felületben különböznek. Az MP6200A/DP ATAPI, az MP6200S/DP pedig SCSI felületű. Nem képesek négyszeres sebességű írásra, de ez tükrözôdik az árukban is. Nagyon jónak tűnik az olvasáskori hibajavításuk, a tesztelés során ôk találták a legkevesebb hibás szektort. Mindkettôt egyforma körítéssel szállítják, ebbe beletartozik az 5 darab nyers CD és egy CD-RW is.

Yamaha CRW 4261i

Hasonlít SCSI-csatolós bátyjához, megbízható, gyorsan működô típus. Nagon bíztató, hogy puffere 2 Mbyte-os - ez 2-szeres írási sebességnél majdnem 7s-ra elegendô, ha valamiért nem kap egybôl utánpótlást. A 6-szoros olvasási sebesség nem a legjobb, így egymagában nem érdemes használni. Hátránya még, hogy viszonylag drága - ez azonban összefüggésben van a minôséggel.

Mitsumi CR4801TE

ATAPI csatolófelülettel rendelkezik. A CD-R lemezekre 4-szeres sebességgel ír, olvasásnál 8-szoros CD-ROM meghajtónak felel meg. A csomag tartalmazza a WinOnCD to Go (a WinOnCD szűkített változata) és a Packet CD íróprogramot. A csomaghoz tartozik még két nyers CD, egy ATAPI és egy audiokábel is. Jó hozzáférési idôvel rendelkezik, tehát az író-olvasó fej pozicionálása gyors. A hibajavítása CD-ROM-ként használva nagyon jó, de a karcolásoknál rendkívül lelassul. Írási teljesítménye eléri a gyártó által megadott adatokat. Nagyon jól összehangolták az UDF-et és a Packet CD-t. Elônye a kedvezô ár és a jól felszereltség. Hátránya, hogy olvasási hibáknál lefékez.

Yamaha CRW-4260TKV

Ez a SCSI készülék gyorsan ír, és ismeri az összes CD-R, CD-RW és CD-ROM lemezformátumot. Nagyon jól felszerelt: audio- és SCSI kábel, rögzítôelemek, egy CD-R és egy CD-RW lemez, valamint egy tápellátó Y-kábel található a dobozban. Írószoftverként a WinOnCD-t és a Packet CD-t kapjuk. A Yamaha korábbi CD-íróval ellentétben a CRW-4260TKV már fiókos. A nyers CD-R-re nagyon gyorsan ír, a mezôny leggyorsabb készüléke. Kevésbé kellemes a lassú hibajavítása CD-ROM-ok olvasásakor, valamint a sebességcsökkenése CD-RW-re való írásnál. Elônye a nagyon jó felszereltség és a gyors CD-R-írás UDF-el. Hátránya a lassú és gyenge hibajavítás.

Remélem a tesztekkel sikerült a választást megkönnyíteni és egy-két hasznos információt adni azoknak akiket érdekel ez a "műfaj".

Jó és sikeres CD-írást kívánok!

Ha kérdésed vagy kérésed van akkor fordulj hozzám bizalommal. Minden levélre válaszolok.

Magician
Magician@freemail.c3.hu