NBA Hangtime

A játék nem éppen tegnap jelent meg, ugyanis '96-os...Ezért a játékosok se mindig ott vannak ahol először keressük őket. De nagyon sok ismert játékos van, minden csapatnak a kezdő ötje. A játék az automata átirata, emiatt elég "árkád" játék, tehát senki se számítson túlzott valósághűségre. A szabályokra se fordítottak sok gondot, lehet lökni (sőt kell !!!), csak a Goal Tendingre és a támadóidőre ügyeltek. Én nagyon szeretem az árkád játékokat (pl. Virtual Cop 1-2), mert a grafikájuk mindig nagyon jó. A hangulatra is sokat adnak, csak egy komoly baj van velük: lehetetlen abbahagyni. A grafika itt is nagyon jó, még most is megállja a helyét. Négy grafikai mód van, a felbontás mindnél azonos, 400x255, 16bit-es színmélység. Az első mód a teljesképernyős, nem nyújtott. Ezután van két nyújtott és az ablakos...én mindenkinek az elsőt ajánlom. A játékosok fotói jól néznek ki nagyon, a menürendszer is szép, egyszerű. A közönség is nagyon szépen meg van rajzolva, animálva. A játékosok tulajdonságaira is sokat fordítottak, például Rodman jól blokkol és lepattanózik, de dobni nem nagyon tud, vagy Steve Kerr 3-as dobó bajnok tényleg jól dob. A hangok is nagyon jók, a kommentár mindig poénkodik, a kedvenc hangom az amikor egy íves hármas után a labda átcsusszan a hálón. A múltkor épp egy látványos Double-Dunkot csináltam és nagyon magasra ugrottunk és a közönségnél villogtak a vakuk és fényképezőgép-kattogást lehetett hallani... Fantasztikusan élethűek. A zene is egyszerűen nagyszerű, végre egy olyan zenéjű játék amiben nekem megfelelő zene van (M DOC reppel). Most pedig egy kis "haszutmaford". A játék (a játéktermi gépekhez hűen) hi-score listával fogad meg egy demoval. Ha megnyomjuk a "pénz-bedobás"-gombot (buy-in) akkor bejön az ötletes menü.

Az első a Create Player, itt lehet játékost "kreálni". Meg kell adni egy nevet és egy pin-kódot. Később az Enter Name-nél ezt beírva játszhatunk játékosunkkal. Itt meg lehet nézni statisztikáinkat (ha már játszottunk), jellemzőinket állítgatni a rendelkezésre álló pontokkal itt az elején kapunk pontokat, minden 3 nyert meccs után kapunk 2 pontot. Tökéletes játékosról ne álmodjunk, 70 pont után már nem kapunk többet. Lehet még mezt, fejet választani, "kiváltságainkat" állítgatni (én a super-reboundot ajánlom). A 7-ediket, a Smarter Drone-t csak a 30. nyert meccs után lehet választani. Kell még szelektálni egy becenevet, a kommentár így fog hívni. Végül meg lehet változtatni a nevet és a pin-kódot. Minderre 4 percünk van.

A második az Enter Name, itt beírunk egy nevet és egy kódot és ha később megint ugyanazt írjuk be a program betölti eddigi eredményeinket, netán saját játékosunkat. Ezután csapatválasztás.

A harmadik pedig a Select Teams. Itt névbeírás nélkül egyből a csapatszelektáláshoz kerülünk.

A csapatszelekció után bejön a Versus Screen, ami az mk3-ból ismerős lehet. Itt 3 szám van minden játékosnak, az mk-s jelek helyett. Itt is ugyanúgy működik, 3 gombunkkkal állíthatjuk a 3 szám értékét. Majd a tippeknél lesz egy-két titkos kód...

Ennyi a "gép" menüje, most pedig az esc-re bejövő pc-s menüről:

Vissza a játékhoz...

Configure Controllers: itt lehet mind a négy játékos irányítóját konfigurálni.

Change Screen Resolution: Felbontásállítás

Quit Game...

Reset/Restart Game...

Most itt megpróbálom minden tapasztalatom megosztani a Dune-News olvasóival, jótanácsok formájában, nameg a "speciális mozgásokat":

A felugráshoz a dobást kell nagyon gyorsan nyomkodni, a drone (cpu játékostársunk) helyett is nekünk kell, ha ő ugrik.

Minden mozgás hatékonyabb ha a turbót is nyomod.

Lökés: Turbó+Passz.

A legjobb dobás érdekében a dobás "csúcsán" kell elengedni a dobás gombot.

Beugrásos dobás: Előre + Dobás

Hátrafelé ugró dobás (Jordan használja):Hátra + Dobás

Dobás közbeni passz: egyértelmű, dobás csúcsán passzt nyomsz.

Labda-védés: Icipicit megnyomod a turbot.

Lefordulás: 2xturbo. Ilyenkor nem tudnak fellökni vagy szerelni.

Szuper-Zsákolás: A palánk felé turbózás közben lenyomod a dobást. Ha még egy dobást nyomsz akkor a játékos felejti a labdát a gyűrű fölé és (általában beesik). Ez akkor jó ha épp látod hogy leblokkolnák a zsákolást, vagy csapattársad is ugrik zsákolni (ez a Double-Dunk), ilynekor ha passzot nyomsz nem gyűrűre, hanem a társad felé ejted a labdát, ez akkor jó ha társad kicsit későn érkezik.

Layup: A palánk felé futva (nem turbózva) turbó+dobás.

Alley-Oop: Ugyanúgy kell csinálni mintha nálad lenne a labda, ha már ugrassz passzal kell kérni a drone-tól a labdát. Fordítva is lehet ilyenkor várni kell míg ugrik a drone.

Drone-irányítás: A drone-nel (csak csapattársra igaz :-)) rádobathatod vagy lepasszoltathatod a labdát a dobással és a passzal .

Hot Streak: Forró sorozat, ilyenkor annál a játékosnál aki "tűzön van" a labda ég, és szinte mindent be lehet vele dobni. Ez egy 5-6 dobás után eltűnik magától, de ha az ellenfél pontot dob akkor is, de Goal Tending(dobás le-eső ágban való leszedése, vagy blokkolása)-nál nem!!! A forró játékosnak kifigyhatatlan turbója van és sokkal nagyobbat ugrik, jobban blokkol, könnyeben szerez labdát. A sorozatot 3 kosárral zsinórban érhetjük el (ugyanaz a játékos 3-szor dob kosarat, de az ellenfél nem dob. Ja és zsákolás is meg Alley Opp meg Double Dunk meg hármas is lehet).

Team Fire: A Hot Streak durvább fajtája, olyan mintha az egész csapat "tűzön lenne". A hatás ugyanaz, csak mindkét játékosra. 25 Team Fire pontot kaptok, ami mindig fogy. Ha elfogynak a pontok, vagy az ellenfél Alley-Oop-ot vagy Double-Dunkot csinál csak akkor van vége a Team Fire-nek. Ja és 3 Alley-Ooppal vagy Double-Dunkkal zsinórban érhetjük el.

Shot Swatting: A dobás követése ugrás közben: Nyomva tartod a dobást blokk közben és csak akkor engeded el amikor a "blokkolandó" játékos is elengedi a labdát.

Hook Shoot (Horog): dobás (szemben a palánkkal). Ha turbót is nyomsz akkor nagy ívű lesz a horog.

A Versus Screenen a számok állítgatásával szuper-tulajdonságokkal ruházhatjuk fel játékos(ai)unkat. Az 111 a Tournament Mode, ezt mindkét játékosnak be kell állítani. A 461 az Unlimited Turbo (Thanks to Balage) ami jól tud jönni, ugyanis minden olyan mozgás amihez kell turbó elég sokat levisz belőle. Ezt sajnos minden "humán" játékos megkapja, de úgyis lelesnék...

Ha már Grand Master (Flash...:-)) vagy (megverted mind a 29 csapatot) a gép "kreált játékosokat rak majd a csapatokba, rejtett tulajdonságokkal. Csinál vegyescsapatokat is hogy ne unatkozz....M DOC is így került az Orlandóba...

Rodmannek a hajszínét a passzal lehet állítani csapatválasztáskor.

Remélem mindenki hasznosítani tudja ezeket a dolgokat amiket leírtam, ha valakinek valami gondja van, vagy véleménye írja meg nyugodtan.

Összeségében a játékot ajánlom minden kosárlabda-rajongónak, aki nem vágyik túl jó grafikára, de szereti a pergő, nem túl reális játékmenetet. A game egyetlen negatívuma a rövidsége, én veretlenül végignyomtam saját játékossal, de simán még egyszer se nyertem... A gép behozhatatlannak tűnő előnyöket is be tud hozni. Különösen a negyedek utolsó 10 másodpercében figyeljünk....Ilyenkor mindent megtesz a gép az utolsó dobásért. Még ha végigjátszottuk akkor is tartogat meglepetéseket, nem fogjuk sajnálni tőle jó ideig azt a 45 Mb helyet.

És még két zsákolás:

ZsoltI
zsolti@terrasoft.hu